Document ID: 31998D0734

Komisijas Lēmums
(1998. gada 30. novembris)
par kopīgiem tehniskiem noteikumiem attiecībā uz pārvietojamām zemes satelītsakaru stacijām (LMES), kas darbojas 1,5/1,6 GHz frekvenču joslās
(paziņots ar dokumenta Nr. C(1998) 3695)
(Dokuments attiecas uz EEZ)
(98/734/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1998. gada 12. februāra Direktīvu 98/13/EK attiecībā uz telekomunikāciju termināliekārtām un zemes satelītstacijas iekārtām, tostarp uz savstarpēju to atbilstības atzīšanu [1], un jo īpaši tās 7. panta 2. punkta otro ievilkumu,
tā kā Komisija ir noteikusi pasākumu, kas identificē zemes satelītsakaru stacijas iekārtu tipu, kurām ir nepieciešami šie kopējie tehniskie noteikumi, kā arī attiecīgā to piemērojuma jomas deklarācija saskaņā ar 7. panta 2. punkta pirmo ievilkumu;
tā kā jāpieņem attiecīgie saskaņotie standarti vai to daļas, ar ko ievieš kopīgos tehniskos noteikumos pārveidojamās pamatprasības;
tā kā, lai nodrošinātu ražotājiem nepārtrauktu piekļuvi tirgum, ir nepieciešams pieļaut pārejas pasākumus attiecībā uz iekārtām, kas apstiprinātas saskaņā ar valsts modeļa apstiprināšanas noteikumiem;
tā kā priekšlikums ir iesniegts Telekomunikācijas iekārtu apstiprinājuma komitejai (ACTE) saskaņā ar 29. panta 2. punktu;
tā kā šajā lēmumā paredzētie kopīgie tehniskie noteikumi ir saskaņā ar ACTE atzinumu,
IR PIEŅĒMUSI ŠO LĒMUMU.
1. pants
1. Šo lēmumu piemēro attiecībā uz zemes satelītsakaru staciju iekārtām, uz ko attiecas 2. panta 1. punktā definētais saskaņotais standarts.
2. Šajā lēmumā paredzēti kopīgie tehniskie noteikumi, kas attiecas uz pārvietojamām zemes satelītsakaru stacijām (LMES), kas darbojas 1,5/1,6 GHz frekvenču joslās.
2. pants
1. Kopīgie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas īstenotu Direktīvas 98/13/EK 17. pantā minētās pamatprasības. Atsauce uz šo standartu ir I pielikumā.
2. Zemes satelītsakaru stacijas iekārtas, uz kurām attiecas šis lēmums, atbilst 1. punktā minētajiem kopīgajiem tehniskajiem noteikumiem, kā arī Direktīvas 98/13/EK 5. panta a) un b) apakšunkta pamatprasībām un visu citu piemērojamo direktīvu prasībām, jo īpaši Padomes Direktīvu 73/23/EEK [2] un 89/336/EEK [3] prasībām.
3. Šā lēmuma II pielikuma A tabulā ir norādīti ierobežojumi nevēlamām emisijām virs 1000 MHz un ārpus frekvenču joslām 1626,5MHz līdz 1645,5 MHz un 1656,6 MHz līdz 1660,5 MHz, ko piemēro līdz 2002. gada 1. jūnijam. II pielikuma B tabulā ir norādīti šādi ierobežojumi, ko piemēro no 2002. gada 1. jūnija.
3. pants
Direktīvas 98/13/EK 10. pantā minēto procedūru veikšanai izraudzītās pilnvarotās iestādes attiecībā uz šā lēmuma 1. panta 1. punktā paredzētajām zemes satelītsakaru staciju iekārtām pēc šīs direktīvas izziņošanas piemēro šajā pielikumā minēto saskaņoto standartu vai nodrošina tā piemērošanu.
4. pants
1. Valsts modeļa apstiprināšanas noteikumus, kas attiecas uz iekārtām, kuras aptver šajā pielikumā minētais saskaņotais standarts, beidz piemērot trīs mēnešus pēc šā lēmuma pieņemšanas.
2. Saskaņā ar šādiem valsts modeļa apstiprināšanas noteikumiem apstiprinātās zemes satelītsakaru staciju iekārtas var turpināt laist valsts tirgū un nodot ekspluatācijā.
5. pants
Šis lēmums ir adresēts dalībvalstīm.
Briselē, 1998. gada 30. novembrī

Labels: 7
12